ช่วยสรุปบทความ เรื่อง ไข้
โรคต่างๆที่เกิดอาจเกิดตามมาหลังจากมีอาการดังกล่าว ตอนที่ 3 เช่น โรคหัด measles โรคอีสุกอีใส chickenpox โรคส่าไข้หรือโรคไข้ผื่น exanthematous diseases อื่นๆ จะทำให้เกิดผื่นตั้งแต่เป็นผื่นแดงธรรมดา จนถึงเป็นตุ่ม เป็นแผล หรือเป็นฝีได้ ตามใบหน้า ลำตัว และหรือแขนขา ลักษณะของผื่นที่ขึ้นชัดเจนแล้วทำให้เราวินิจฉัยโรคไข้ผื่นแต่ละชนิดได้ แต่ในระยะแรกที่ยังไม่มีผื่นขึ้น อาการจะเหมือนไข้หวัด ทำให้วินิจฉัยผิดว่าเป็นไข้หวัดได้ แต่ก็ไม่ถือว่าเป็นความผิดพลาด เพราะการรักษาในระยะแรกไม่แตกต่างกัน ส่วนการรักษาในระยะหลังก็ยังเหมือนกันเพียงแต่เพิ่มวิธีการดูแลรักษาผื่นไม่ให้เป็นหนองหรือเป็นแผลลุกลาม โดยระวังรักษาความสะอาดในบริเวณที่เป็นผื่น ไม่ให้แมลงไต่ตอม และระวังโรคแทรกซ้อนต่างๆที่จะเกิดขึ้นบ่อยกว่าและรุนแรงกว่าในคนที่เป็นไข้หวัดธรรมดา โรคเหล่านี้เกิดจากเชื้อไวรัสเช่นเดียวกับไข้หวัด แต่เป็นเชื้อไวรัสต่างชนิดกัน ยังไม่มียาที่จะไปฆ่าเชื้อไวรัสเหล่านี้ในร่างกายมนุษย์ได้ 
โรคไข้ผื่นเหล่านี้จึงหายเองตามธรรมชาติภายใน 2-4 สัปดาห์ ถ้าไม่มีภาวะแทรกซ้อน โรคแทรก เกิดขึ้น โดยการระวังรักษาตนเองเช่นเดียวกับโรคไข้หวัด และเพิ่มการระวังรักษาความสะอาดในบริเวณที่เป็นผื่นด้วย ถ้ามีโรคแทรก เช่น ไข้ขึ้นสูง ไอ หอบ สับสน หรืออื่นๆ ควรรีบพาคนไข้ไปโรงพยาบาล โรคตับอักเสบจากเชื้อไวรัส viral hepatitis ไม่ว่าจะเป็นเชื้อไวรัสตับอักเสบชนิด เอ บี ซี ดี อี หรืออื่นๆ อาจจะมีอาการนำมาก่อนแบบไข้หวัด แล้วต่อมาจะมีอาการเบื่ออาหาร เบื่อบุหรี่ถ้าเดิมเคยติดบุหรี่ อ่อนเพลีย เหนื่อยอ่อน และเมื่อไข้ลด อาจจะมีอาการตัวเหลืองตาเหลืองและเจ็บบริเวณชายโครงขวาหรือใต้ชายโครงขวา ปัสสาวะสีเหลืองเข้ม ก็จะทำให้เราวินิจฉัยโรคตับอักเสบจากเชื้อไวรัสได้ ส่วนโรคตับอักเสบจากสาเหตุอื่นๆ เช่น จากเชื้อแบคทีเรีย จากพิษยา จากการดื่มสุรามากเกินไป เป็นต้น จะไม่มีอาการคล้ายไข้หวัดนำมาก่อน และมักจะมีอาการรุนแรงกว่าอาการโรคตับอักเสบอักเสบจากเชื้อไวรัส
 การวินิจฉัยโรคตับอักเสบจากเชื้อไวรัสในระยะแรกอาจคิดว่าเป็นไข้หวัดได้ แต่ไม่เป็นไรเพราะการรักษาในระยะแรกเหมือนกัน แต่ในระยะหลังที่ตัวเหลืองตาเหลืองแล้ว ควรให้กินอาหารหวานๆเพิ่มมากขึ้น ให้งดอาหารมันๆ อาหารที่มีไขมัน เสีย และให้นอนพักผ่อนมากๆ จนกว่าอาการเหลืองจะทุเลา ห้ามออกกำลังกาย นอกจากเดินเล่นและกายบริหารเบาๆ อย่ากิน ดื่มหรือใช้จาน ช้อนหรือถ้วยร่วมกับคนอื่นๆ กินร่วมกันได้แต่ใช้คนละจานและมีช้อนกลางสำหรับกับข้าว ห้ามถ่ายอุจจาระลงในที่ที่จะกระจายไปสู่ผู้อื่นได้ เช่น อุจจาระตามพื้นดิน หรือลงแม่น้ำลำคลอง ควรอุจจาระลงในส้วมที่มิดชิด ห้ามใช้มีดโกน แปรงสีฟัน เข็มหรือเครื่องใช้มีคมร่วมกับผู้อื่น เพราะอาจจะแพร่เชื้อไปสู่ผู้อื่นได้ และห้ามร่วมเพศกับผู้อื่นเพราะเชื้อไวรัสตับอักเสบบางชนิดสามารถจะแพร่เชื้อให้ผู้อื่นได้ทางการร่วมเพศ ต้องรอจนกว่าอาการจะหายดี และไม่มีเชื้อที่จะติดต่อได้แล้ว โรคตับอักเสบจากเชื้อไวรัสส่วนใหญ่จะหายเองภายใน 2-4 สัปดาห์ โดยไม่ต้องกินยาใดๆ ห้ามใช้ยาพาราเซตามอลแก้ไข้แก้ปวดในคนที่เป็นโรคตับอักเสบ ให้ใช้ยาแอสไพรินแก้ไข้แก้ปวดแทน ถ้าตัวเหลืองตาเหลืองมาก หรืออาการไข้ไม่ทุเลาหลังจากมีอาการตัวเหลืองตาเหลือง หรือถ้ามีอาการซึม สับสน หรือไม่ค่อยรู้สึกตัว หรือกินอะไรไม่ได้เลย หรือมีอาการรุนแรงอื่นๆ ควรส่งโรงพยาบาล
ผื่นต่าง ๆ ที่เกิดจากโรคต่าง ๆ เช่น หัด, อีสุกอีใส, ไข้ผื่น เป็นผลมาจากเชื้อไวรัส แต่ยังไม่มียาที่สามารถกำจัดเชื้อไวรัสเหล่านี้ในร่างกายมนุษย์ได้ การรักษาในระยะแรกเหมือนกัน แต่เพิ่มวิธีดูแลรักษาผื่นเพื่อป้องกันการเกิดหนองหรือแผล รักษาความสะอาดในบริเวณผื่น ป้องกันแมลงไต่ตอม และระวังโรคแทรกซ้อนที่รุนแรงกว่าในผู้ป่วยไข้หวัดธรรมดา

โรคไข้ผื่นหายเองภายใน 2-4 สัปดาห์ ถ้าไม่มีภาวะแทรกซ้อน รักษาเหมือนไข้หวัด ระวังรักษาความสะอาดในบริเวณผื่น ถ้ามีอาการแทรกซ้อน เช่น ไข้สูง ไอ หอบ ควรรีบพาไปโรงพยาบาล โรคตับอักเสบจากไวรัส มีอาการไข้, เบื่ออาหาร, เหนื่อย, ตัวเหลือง, ปัสสาวะสีเหลือง เจ็บบริเวณชายโครงขวา ถ้ามีปัญหานี้ควรพบแพทย์ โรคตับอักเสบจากสาเหตุอื่น ๆ มักมีอาการรุนแรงกว่าอาการจากไวรัส

โรคตับอักเสบจากไวรัส เริ่มต้นคล้ายไข้หวัด รักษาด้วยวิธีเดียวกัน หลังตัวเหลืองตาเหลืองแล้ว ควรกินอาหารหวานเพิ่ม งดอาหารมัน และพักผ่อนมากๆ ถ้ามีอาการแทรกซ้อน เช่น ไข้สูง ไอ หอบ ควรพาไปโรงพยาบาล โรคตับอักเสบจากไวรัสส่วนใหญ่หายเองภายใน 2-4 สัปดาห์ ไม่ต้องกินยา ห้ามใช้พาราเซตามอล ใช้แอสไพรินแทน ถ้าอาการรุนแรง ต้องไปโรงพยาบาล
12.อายุรศาสตร์ (อายุรศาสตร์) - Internal Medicine